Tolong jelaskan mengenai Lavénder dalam bahasa sunda

Lavénder; lavendel;  Lavandula  nyaéta hiji tutuwuhan anu asalna tina kulawarga Lamiaceae.

Ieu  génus tutuwuhan kembangan anu di jerona mibanda 25-30 spésiés. Tutuwuhan pituin ti wewengkon  Laut Tengah nepika Afrika tropis ka wétanna nepika India.

Genus ieu ngawengku perennials atawa tutuwuhan nahun, kagolongkeun kana sabangsaning jukut, rungkun pendek.

Tutuwuhan ieu ogé sumebar di kapuloan  Canaria, Afrika Kalér jeung Wétan, Éropa Kidul (utamana Prancis Kidul), Arabia, jeung India; loba di antarana tumuwuh kalawan lega sarta dibudidayakeun di iklim sedeng salaku tutuwuhan hias, bahan kuliner, jeung ékstrak minyak atsiri pikeun tujuan komérsial. Tutuwuhan ieu mindeng kapanggih tumuwuh liar di wewengkon luareun wewengkon asalna.